钦定古今图书集成/明伦汇编/官常典/第633卷 > 崔鉴
## 钦定古今图书集成/明伦汇编/官常典/第633卷 > 崔鉴

按《魏书》本传：“鉴字神真，博陵安平人。颇有文学。自中
书博士转侍郎。延兴中，受诏使齐州，观省风俗，行兖
州事。以功赐爵桐庐县子，出为奋威将军、东徐州刺
史。鉴欲安悦新附，民有年老者，表求假以守令，诏从
之。又于州内冶铜以为农具，兵民获利。卒赠冠军将
军、青州刺史、安平侯，谥曰康。”